CELEX: E2012J0004
Language: hr
Date: 2013-10-07 00:00:00
Title: Nalog Suda od 7. listopada 2013. u spojenim predmetima E-4/12 i E-5/12 – Risdal Touring AS i Konkurrenten.no AS protiv Nadzornog tijela EFTA-e (Postupak za poništenje odluke Nadzornog tijela EFTA-e – Pristup dokumentima – Pravo na pristup – Obustava postupka)

19.12.2013   
            
            
               HR
            
            
               Službeni list Europske unije
            
            
               C 372/18
            
         NALOG SUDA
   od 7. listopada 2013.
   u spojenim predmetima E-4/12 i E-5/12
   Risdal Touring AS i Konkurrenten.no AS protiv Nadzornog tijela EFTA-e
   (Postupak za poništenje odluke Nadzornog tijela EFTA-e – Pristup dokumentima – Pravo na pristup – Obustava postupka)
   (2013/C 372/07)
   U spojenim predmetima E-4/12 i E-5/12, Risdal Touring AS i Konkurrenten.no AS protiv Nadzornog tijela EFTA-e – ZAHTJEV kojim se u predmetu E-4/12 Risdal Touring traži poništenje odluke tuženika, o kojoj je prva obavijest bez obrazloženja poslana 5. travnja 2012. i naknadna obavijest 4. svibnja 2012., kojom se uskraćuje javni pristup cjelokupnom sadržaju i posebnim dokumentima u predmetu ESA-e br. 70506 o državnim potporama, na temelju Pravila o pristupu dokumentima („RAD”) utvrđenima Odlukom ESA-e br. 407/08/COL od 27. lipnja 2008.; i u predmetu E-5/12 Konkurrenten poništenje odluke tuženika o kojoj je obavijest bez obrazloženja poslana 5. travnja 2012. i kojom se uskraćuje javni pristup cjelokupnom sadržaju predmeta ESA-e br. 60510 o državnim potporama, na temelju RAD-a utvrđenog Odlukom ESA-e br. 407/08/COL od 27. lipnja 2008., Sud, u sastavu Carl Baudenbacher, predsjednik i sudac-izvjestitelj, te suci Per Christiansen i Páll Hreinsson, donio je 7. listopada 2013. odluku kao u izreci:
   Sud ovim odlučuje:
   
                
            
            
               
                  U predmetu E-4/12 Risdal Touring AS protiv Nadzornog tijela EFTA-e:
               
                           1.
                        
                        
                           Dio zahtjeva koji se odnosi na posebne dokumente odbacuje se kao nedopušten.
                        
                     
                           2.
                        
                        
                           Nije potrebno donijeti presudu o ostatku zahtjeva.
                        
                     
                           3.
                        
                        
                           ESA snosi svoje troškove postupka i polovinu troškova postupka podnositelja zahtjeva.
                        
                     
                           4.
                        
                        
                           Podnositelj zahtjeva snosi polovinu svojih troškova.
                        
                     
         
                
            
            
               
                  U predmetu E-5/12 Konkurrenten.no AS protiv Nadzornog tijela EFTA-e:
               
                           1.
                        
                        
                           Zahtjev se odbacuje kao nedopušten.
                        
                     
                           2.
                        
                        
                           ESA snosi svoje troškove postupka i troškove postupka podnositelja zahtjeva.